**BASES DEL CONCURS DE FOTOGRAFIA**

**SANT JORDI 2017**

1. Hi pot participar l’alumnat del centre en les següents categories:

1. Alumnat de 1r i 2n d’ESO.
2. Alumnat de 3r i 4t d’ESO.
3. Alumnat de Batxillerat, Formació Professional i CAS.

2. Les fotografies han de ser sobre **portes** i **finestres**. Cada participant pot presentar fins a 3 fotografies. Hauran de ser en **blanc i negre**. Cal que les **fotos** siguin **originals**. Es podran fer retocs fotogràfics per tal de millorar el resultat i obtenir imatges artístiques, però sense arribar a fer muntatges fotogràfics, per exemple: es pot jugar amb els nivells de brillantor i contrast, reservar zones de color. Es recomana que les fotografies siguin grans per evitar que quedin pixelades.

3. Lliurament: Caldrà enviar un únic correu electrònic, a l’adreça *fotografia.vallhebron@gmail.com*

A l’assumpte del correu s’haurà d’indicar el tema **Portes i finestres**. Al text del correu sense més contingut que l’indicat a continuació s’haurà de posar:

• NOM I COGNOMS DE L’AUTOR

• CATEGORIA:

* **1r o 2n d’ESO**
* **3r o 4t d’ESO**
* **Batxillerat o Formació Professional o CAS**

Aquest correu contindrà també com a màxim tres fotografies en un arxiu annex de format *jpg* que haurà de tenir com a nom el format següent: *Categoria\_ títol de cada fotografia* (exemple: ***Batxillerat\_vianants***). El títol haurà de fer referència a la imatge de la fotografia.

4. El termini d’admissió dels treballs serà el dia 24 de març.

5. El veredicte del jurat es farà públic el 21 d’abril als actes de celebració dels Jocs Florals del centre.

6. S’atorgarà un premi per categoria.

7. Les obres premiades es publicaran a la web i a altres àmbits de l’institut i podran presentar-se a altres concursos reservats per a estudiants.